Kedves Szülők!

Közeleg az év vége, az advent meghitt időszaka. Ilyenkor mindannyian az ünnepre készülődünk, s kicsit számot is vetünk mindazzal, amit ebben az évben elértünk.

A 2014-es esztendő különösen szép és sikeres volt iskolánk életében. Örömmel számolunk be eredményeinkről, melyeket Önökkel együtt értünk el. Hiszen önzetlen támogatásukra, segítő együttműködésükre mindig számíthattunk.

Tisztelettel köszönjük, s kívánjuk, e sikerlista töltse el az Önök szívét is büszkeséggel és örömmel, s azzal a meggyőződéssel, hogy gyermekeik jó helyen vannak, nevelésüket-oktatásukat jól felkészült, elkötelezett pedagógusok végzik.

EREDMÉNYEINK

|  |  |  |  |
| --- | --- | --- | --- |
| 1. | 2014. április | **Referenciaintézményi minősítés** | A Móri Tankerület **egyetlen községi** iskolájaként. |
| 2. | 2014. augusztustól | **140 milliós iskola-felújítás**: nyílászárócsere, fűtés- és világításkorszerűsítés, külső szigetelés, színes vakolat, napelemek | A Móri Tankerület **egyetlen községi** iskolájaként. |
| 3. | 2014. szeptember | Nyertes pályázat: **„Az iskola közös ügyünk”** címmel jubileumi Kazinczy-napokra | A Móri Tankerület **egyetlen községi** iskolájaként. |
| 4. | 2014. október | **Mentoráló intézményi cím elnyerése** | A Móri Tankerület **egyetlen** iskolájaként! |
| 5. | 2014. október | Nyertes **„Országos Gyaloglónap”**-i pályázat | A **megyében egyetlen** iskolaként. |
| 6. | 2014. november | Szakmai műhelymunka: **„Jó gyakorlatunk”** **bemutatása** az érdeklődő iskoláknak. (Hogyan készítsünk pedagógus etikai kódexet?) | A **megye 12** **iskolájából** érkeztek pedagógusok (37 fő) |
| 7. | 2014. november | Nyertes rajzpályázat: **„Legyél te a környezet zöld** **őre!”** (Gazdasági és Iparkamara) | **László Viktória** I.hely  Hudák Gergely és  iskolánk is különdíjas |
| 8. | 2014. november | **„Iparkodjunk!”** Gazdasági és Iparkamara pályázatán két 7. osztályos csapatunk is döntőbe jutott. | A megye 32 csapatából 10 döntős, ebből **2 kazinczys**. |

És még nincs vége az évnek! A szeptemberben benyújtott „Ökoiskola”-i pályázatunk eredményhirdetésére várunk. Reméljük, a karácsonyfa alá kerül ez az ajándék is.

Kedves Szülők! Segítségüket, támogatásukat még egyszer köszönjük, kívánunk békés, boldog karácsonyi ünnepeket, s az ideihez hasonló sikeres új esztendőt, magánéletükben boldogságot, bőséget, és jó egészséget.

Tisztelettel:

Kincsesbánya, 2014. november 24.

Keszte Jánosné

tagintézmény-vezető